**Borgerne i Korup bestemmer!**

**I 2018 skal der deles penge ud i Korup.  
Det er beboerne selv, der skal afgøre, hvad pengene skal bruges til. Odense kommune har tildelt Korup 200.000 kr. fra puljen ’Borgerne Bestemmer’. Beløbet er afsat for, at vi kan tage et fælles ansvar for lokalområdet og sammen skabe fællesskaber og samhørighed på tværs af kulturelle, sociale og aldersmæssige forskelligheder. Vi ønsker, at Korup skal blive et lokalområde, der lægges mærke til, et lokalområde der blomstrer af energi og livsglæde, og hvor borgerne er med til at skabe det miljø og værne om det.**

**Inddeling af puljemidlerne:**

* Èn pulje af kr. 100.000,-, målrettet forslag der styrker fællesskaber, samhørighed og lokale netværk
* Èn pulje af kr. 50.000,-, til gavn og glæde for børn
* En resterende pulje på kr. 50.000,- som målrettes mindre projekter.

Vi anbefaler, at de projekter der beskrives og søges penge til, kan etableres inden for beløbet. Ellers skal man være klar på selv at søge midler, via andre kanaler.

**Hvem kan deltage, og hvad kræver det at få godkendt en ide til afstemning?:**

* Alle, som er bosat i Korup kan være med
* Ideer kan komme fra privatpersoner, klubber, foreninger, institutioner og grupper
* Den ide-ansvarlige, der står som ansøger af tilskud fra puljen, skal være minimum 18 år
* Der vil være én afstemning, hvor der stemmes om de indkomne projekter. Børn skal være 10 år for at kunne stemme.

**Du skal have en god ide, som opfylder følgende:**

* Den skal gavne fællesskab og samhørighed i Korup
* Den skal være baseret på frivillig arbejdskraft
* Du/I skal være til stede på afstemningsdagen for at præsentere ideen
* Ideen skal være realisabel inden for 12 måneder
* Ideen må ikke påføre Odense Kommune udgifter, heller ikke i form af vedligeholdelse
* Ideen må ikke tjene et kommercielt formål
* Ideen skal være åben for flere grupper (f.eks. vil ansøgninger, der udelukkende støtter en boligforenings beboere, en institutions brugere osv., ikke komme i betragtning)

**Retningslinjer for ansøgningen:**

* Af ansøgningen skal fremgå; ansøgerens, navn, adresse, telefonnr. og mailadresse
* Hvad er begrundelsen for aktiviteten/projektet
* Hvilket beløb søges der om til aktiviteten/projektet
* Ansøgningen sendes til; [mabr@tietgen.dk](mailto:mabr@tietgen.dk) eller afleveres hos Projektgruppen ved Marlene Dyrelund Gemmer, Elsdyrløkken 8, 5210 Odense NV

**Vigtige datoer:**

* Korup ”blomstrer” – Ide aften d. 16. august 2018, kl. 17.00 – 18.00 i KKIC
* Ansøgningsfrist d. 16. september 2018
* Senest ultimo september udvælges de ideer der skal stemmes om.
* Afstemning d. 27.10.2018, kl. 13.00 på området ved vores dagligvarerbutikker. Nærmere besked følger.

**Se mere på Facebook** [**’Korup lokalråd’**](https://www.facebook.com/H%C3%B8jby-Bestemmer-280539309039950/?fref=ts). Korup Lokalråds hjemmeside**,** [**www.koruplokalråd.dk**](http://www.koruplokalråd.dk) **eller send dine spørgsmål til styregruppen ved Marlene Dyrelund Gemmer på mail** [**mabr@tietgen.dk**](mailto:mabr@tietgen.dk)